เคยรีวิวร้าน Mikucha ไปแล้วครั้งหนึ่งที่สาขากาดสวนแก้ว ..แฟรนไชส์ส่วนใหญ่จะมีรสชาติและเมนูมาตรฐานเหมือนๆ กัน ฉะนั้นแต่ละสาขาจึงไม่ค่อยมีข้อแตกต่าง นอกจากเรื่องสถานที่และการบริการ   ซึ่งสาขานี้พนักงานพูดจารู้เรื่อง ดูมีอัธยาศัย ยิ้มแย้ม  เมนูที่ผมสั่งประจำสำหรับร้านนี้ก็คงไม่หนี ชานมไข่มุก เมนูเดียวเท่านั้น ราคา 35 บาท

แต่วันนี้ลูกชายอยากกินด้วย ซึ่งอย่างเดียวที่ไม่มีส่วนผสมของชาคือโกโก้ เลยลองสั่งมา ปรากฎว่าลูกชายดูดไปได้ 2 ครั้ง ต้องโยนทิ้งทั้งแก้ว เพราะว่าไม่อร่อยเลย อันนี้กล้าคอนเฟิร์มรสชาติได้  เข้าใจว่าผงโกโก้คงไม่ได้ใช้แบบที่คุณภาพดีนัก ประกอบกับชงกับครีมเทียมเข้าไปด้วย รสชาติเลยจืดจาง หวานปนเลี่ยน

สรุปแล้ว สั่งชามุกเถอะ เพราะร้านนี้กินได้ไม่กี่เมนูจริงๆ ขาดๆ เกินๆ